CELEX: 32019D0720
Language: et
Date: 2019-04-30 00:00:00
Title: Komisjoni otsus (EL) 2019/720, 30. aprill 2019, mis käsitleb kavandatavat kodanikualgatust „Lõpp lennukikütuse maksuvabastusele Euroopas“ (teatavaks tehtud numbri C(2019) 3250 all)

10.5.2019   
               
               
                  ET
               
               
                  Euroopa Liidu Teataja
               
               
                  L 122/53
               
            
         KOMISJONI OTSUS (EL) 2019/720,
         30. aprill 2019,
         mis käsitleb kavandatavat kodanikualgatust „Lõpp lennukikütuse maksuvabastusele Euroopas“
         
            
               (teatavaks tehtud numbri C(2019) 3250 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. veebruari 2011. aasta määrust (EL) nr 211/2011 (1) kodanikualgatuse kohta, eriti selle artiklit 4,
         ning arvestades järgmist:
         
                     (1)
                  
                  
                     Kavandatud kodanikualgatuse „Lõpp lennukikütuse maksuvabastusele Euroopas“ sisu on järgmine: „Kutsume Euroopa Komisjoni üles tegema liikmesriikidele ettepaneku kehtestada lennukikütuse maks (petroolimaks). Lennundussektor saab maksusoodustusi hoolimata asjaolust, et see on üks kiiremini suurenevatest kasvuhoonegaaside heite allikatest.“
                  
               
                     (2)
                  
                  
                     Kavandatud kodanikualgatuse eesmärgid on järgmised: „Samal ajal kui lennunduse keskkonnahoidlikumatele alternatiividele on kehtestatud suured maksud, on lennundustööstusel õigus mitmele alusetule maksuvabastusele. Lennukikütus on Euroopas jätkuvalt maksustamata ja liikmesriigid ei ole kehtestanud lennupiletitele käibemaksu, muutes lennunduse nii üha atraktiivsemaks transpordiliigiks, ehkki see on ühtlasi kõige CO2-mahukam. Petrooli maksustamine võimaldaks ELil oluliselt suurendada keskkonnahoidlikuma liikuvuse rahastamist, kuna transport on kõige kiiremini kasvav kasvuhoonegaaside heidet põhjustav sektor.“
                  
               
                     (3)
                  
                  
                     Euroopa Liidu lepinguga (ELi leping) on tugevdatud liidu kodakondsust ja täiustatud liidu demokraatlikku toimimist, nähes selleks muu hulgas ette, et igal kodanikul on õigus osaleda liidu demokraatias Euroopa kodanikualgatuse kaudu.
                  
               
                     (4)
                  
                  
                     Seepärast peaksid kodanikualgatuse kord ja tingimused olema selged, lihtsad ja kasutajasõbralikud ning vastama kodanikualgatuse olemusele, et julgustada kodanike osalust ja muuta liit ligipääsetavamaks.
                  
               
                     (5)
                  
                  
                     Aluslepingute rakendamiseks võib võtta vastu liidu õigusakte, et kehtestada Euroopa Liidu toimimise lepingu artikli 113 alusel sätted käibemaksu, aktsiisi ja teisi kaudseid makse käsitlevate õigusaktide ühtlustamiseks sel määral, mis on vajalik siseturu rajamise ja toimimise tagamiseks ja konkurentsi moonutamise vältimiseks.
                  
               
                     (6)
                  
                  
                     Nimetatud põhjustel ei jää kavandatud kodanikualgatus ilmselgelt välja komisjoni volituste ulatusest, mille kohaselt on komisjonil õigus esitada ettepanek liidu õigusakti kohta, millega rakendatakse aluslepinguid vastavalt eespool nimetatud määruse artikli 4 lõike 2 punktile b.
                  
               
                     (7)
                  
                  
                     Lisaks on moodustatud kodanike komitee ja määratud kontaktisikud, nagu on ette nähtud eespool nimetatud määruse artikli 3 lõikega 2, ning kavandatud kodanikualgatus ei ole ilmselgelt ebaõiglane, põhjendamatu ega pahatahtlik ega ilmselgelt vastuolus liidu väärtustega, mis on sätestatud ELi lepingu artiklis 2.
                  
               
                     (8)
                  
                  
                     Seetõttu tuleks kavandatud kodanikualgatus „Lõpp lennukikütuse maksuvabastusele Euroopas“ registreerida.
                  
               ON VASTU VÕTNUD KÄESOLEVA OTSUSE:
         
            Artikkel 1
            Kavandatud kodanikualgatus pealkirjaga „Lõpp lennukikütuse maksuvabastusele Euroopas“ registreeritakse.
         
         
            Artikkel 2
            Käesolev otsus jõustub 10. mail 2019.
         
         
            Artikkel 3
            Käesolev otsus on adresseeritud kavandatud kodanikualgatuse „Lõpp lennukikütuse maksuvabastusele Euroopas“ korraldajatele (kodanike komitee liikmetele), keda esindavad kontaktisikutena Timothée Niels Pierre Jacques GALVAIRE ja Anastasios PAPACHRISTOU.
         
         
            Brüssel, 30. aprill 2019
            
               
                  Komisjoni nimel
               
               
                  asepresident
               
               Frans TIMMERMANS
            
         
         
            (1)  ELT L 65, 11.3.2011, lk 1.